Гьеб къоялъ гIадин игьелдерил гIолохъаби лъагIалил авалалдаса цониги нухалъ, годекIан-къулгIадухъе ракIарун рукIун ратиларо. Курак бичIулеб заман тIаса ун букIана. гьеб барщараб заманалда цониги чи вихьулароан къватIахъ, бихьиналги руччабиги, гIисиналги чIахIиялги, къвалалги гурун, тIохазда, рагьабазда курак бичIулел рукIунаан. Росулъе лъугьараб мехалъин бицуна херал гIадамаз, бичIараб куракул берцинаб махIалъ, кваначIониги, гIорцIулаанин. Росу бихьулеб бакIалде рахун балагьани,